Glavni argument za izbiro pralnega in sušilnega stroja v eni napravi je prihranek prostora, zato je prava rešitev za vse, ki se soočate s pomanjkanjem prostora v stanovanjih. S tem se hkrati izognete tudi napornemu prelaganju težkega mokrega perila iz enega v drugi stroj. Pranje perila je enako učinkovito kot pri ločenih napravah. Poleg denarja boste prihranili dragocen čas, z izbiro ustreznega kakovostnega razreda pa tudi električno energijo. Kombinirana bela tehnika danes torej prinaša številne prednosti, vendar je potrebno vedeti, da je pralno-sušilni stroj namenjen predvsem pranju in le občasnemu sušenju, saj je zmogljivost stroja za sušenje manjša od zmogljivosti za pranje.